Bruselj, 20.12.2004

KOM(2004) 814 končno

2004/0285 (CNS)

Predlog

UREDBA SVETA

o spremembi Uredbe (ES) št. 2500/2001 za zagotovitev izvajanja pomoči Skupnosti v skladu s členom 54(2)(c) Finančne uredbe

(predložena s strani Komisije)

OBRAZLOŽITVENI MEMORANDUM

Namen te spremembe je uskladitev Uredbe Sveta št. 2500/2001 o predpristopni finančni pomoči za Turčijo z novo Finančno uredbo o uporabi centraliziranega posrednega upravljanja (člen 54(2)(c) Finančne uredbe). Komisija je že oblikovala enak predlog za uredbi programov Phare in CARDS, enaki predpisi pa so predvideni tudi v okviru novega instrumenta predpristopne pomoči (IPA) z letom 2007.

Finančna uredba omogoča izvrševanje proračuna Skupnosti s centraliziranim posrednim upravljanjem s členom 54(2) in določa posebne zahteve za izvrševanje s členom 54(2)(c) Finančne uredbe.

Te zahteve določajo, da lahko Komisija v območju centraliziranega posrednega upravljanja „prenese naloge javne oblasti in zlasti naloge izvrševanja proračuna na (…) nacionalne javne organe ali osebe zasebnega prava, ki opravljajo javne storitve, če dajo ustrezna finančna jamstva in izpolnjujejo pogoje iz dogovora o izvajanju“ in da „na takšne organe se lahko naloge izvrševanja prenesejo samo, če temeljni akt programa ali zadevnega ukrepa predvideva možnost prenosa in določa merila za izbor zadevnih organov (…)“[1].

Centralizirano posredno upravljanje v obliki, določeni s členom 54(2)(c), se je na področju predpristopne pomoči v preteklosti izkazalo kot pomembno sredstvo, zlasti v zvezi s storitvami Urada za izmenjavo informacij o tehnični pomoči (TAIEX). Turčija je v zadnjih letih pridobila znatno korist od storitev TAIEX. Zato je treba Turčiji zagotoviti še naprej dostop do pomoči TAIEX od tega trenutka dalje pa vse do začetka veljavnosti uredbe IPA, pod pogoji, uvedenimi z novo Finančno uredbo.

2004/0285 (CNS)

Predlog

UREDBA SVETA

o spremembi Uredbe (ES) št. 2500/2001 za zagotovitev izvajanja pomoči Skupnosti v skladu s členom 54(2)(c) Finančne uredbe

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 181a(2) Pogodbe,

ob upoštevanju predloga Komisije[2],

ob upoštevanju mnenja Evropskega parlamenta[3],

ob upoštevanju naslednjega:

Člen 54(2) Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti [4](Finančna uredba), dopušča izvrševanje proračuna Skupnosti preko centraliziranega posrednega upravljanja in določa posebne zahteve za izvrševanje.

Centralizirano posredno upravljanje v obliki, določeni s členom 54(2)(c) Finančne uredbe, se je na področju predpristopne pomoči v preteklosti izkazalo kot pomembno sredstvo, zlasti v zvezi z dejavnostmi Urada za izmenjavo informacij o tehnični pomoči (TAIEX).

Turčija je bila v zadnjih letih glavni uporabnik storitev TAIEX, zato ji je treba omogočiti nadaljnjo uporabo teh storitev tudi v skladu s pravili, določenimi v novi Finančni uredbi.

Ker je zaželen usklajen pristop na področju predpristopne pomoči, bi morala biti uporabljena formula enaka tisti, predvideni za Uredbi 3906/1989 (Phare) in 2666/2000 (CARDS) ter za osnutek uredbe IPA.

Zato je treba ustrezno spremeniti Uredbo Sveta (ES) št. 2500/2001 z dne 17. decembra 2001 o predpristopni finančni pomoči za Turčijo in spremembi Uredbe (EGS) št. 3906/89, (ES) št. 1267/1999, (ES) št. 1268/1999 in (ES) št. 555/2000[5] –

SPREJELA NASLEDNJO UREDBO:

Člen 1

Uredba Sveta (ES) št. 2500/2001 se spremeni:

Doda se naslednji člen 6a:

„Člen 6a

Komisija lahko v okviru omejitev, določenih v členu 54 Uredbe Sveta (ES, Euratom) št. 1605/2002[6], prenese naloge javne oblasti in zlasti naloge izvrševanja proračuna na organe, navedene v členu 54(2) navedene uredbe. Organom, opredeljenim v členu 54(2)(c) Uredbe (ES, Euratom) št. 1605/2002, se prenese naloge javne oblasti v primeru, če imajo mednarodni ugled, so skladni z mednarodno priznanimi sistemi upravljanja in nadzora in so pod nadzorom javne oblasti.“

Člen 2

Ta uredba začne veljati tretji dan po objavi v Uradnem listu Evropske unije .

Ta uredba je v celoti zavezujoča in se neposredno uporablja v vseh državah članicah.

V Bruslju,

Za Svet

Predsednik

[1] Člen 54(2)(c) Uredbe (ES) 1605/2002, UL L 248, 16.9.2002, str.1.

[2] UL C […], […], str. […].

[3] UL C […], […], str. […].

[4] UL L 248, 16.9.2002, str. 1.

[5] UL L 342, 27.12.2001, str. 1. Uredba, kakor je bila nazadnje spremenjena z Uredbo Sveta (ES) št. 769/2004 (UL L 123, 27.4.2004, str. 1).

[6] UL L 248, 16.9.2002, str. 1.